שבוע גדוש בתצוגות אופנה יפות.
היום בצהריים התקיימה תצוגת האופנה designers upcoming של מפעל הפיס במסגרת שבוע האופנה גינדי TLV. מפעל הפיסתומך במעצבי אופנה ישראלים ומקדם את פרויקט "חממת מפעל הפיס לאופנה", זו השנה השנייה ברציפות. במסגרת הפרויקט, מפעל הפיס הזמין מעצבי אופנה להגיש הצעות לעיצוב קולקציית הלבשה חדשה, הכוללת לפחות 10 מערכות לבוש.
ועדה אמנותית מקצועית שהתמנתה על ידי מפעל הפיס התכנסה ובחנה את ההצעות שהוגשו. חברי הועדה האמנותית היו: דורין פרנקפורט, מאיה נגרי, ששון קדם, שחר אטואן, מוטי רייף, מיכל צ'יטיאט ודוד עדיקא.
מבין ההצעות שהוגשו הועדה האמנותית בחרה 6 מעצבי אופנה שזכו למענק בסך של 140 אלף ₪ לעיצוב והפקת קולקציית הלבשה חדשה. בנוסף, המעצבים שנבחרו זכו ללווי מקצועי ועסקי על-פי צרכיהם. הקולקציות החדשות הוצגו בשבוע האופנה גינדי TLV.
הפרויקט נחשב להצלחה גדולה וחלק מהמעצבים שזכו בשנה הראשונה אף הוזמנו להציג בתערוכות מובילות בחו"ל. הזוכים בשנה שעברה הם: הד מיינר, אלירן נרגסי, רותם וניר גואטה למותגHannah , גל שנפלד למותגMews , אסף ריב, יען לוי ותמר לויט למותג Muslin Brothers, נדב רוזנברג למותג Northern Star ורחל כהן למותג CommonRaven.
דולין מלניק, מנהלת אגף התרבות והאמנות במפעל הפיס: “פרויקט האופנה של מפעל הפיס מעניק למעצבי אופנה רשת בטחון כלכלית ראשונית והכוונה מקצועית של טובי המעצבים בארץ. תמיכה כספית בהפקת קולקציה זה רק שלב ראשון ובסיסי במהלך כולו. המטרה העיקרית היא להנחות את המעצבים ולסייע להם לבנות מותג משמעותי שיאפשר להם להישאר בתחום ולפרוח. הצלחת הפרויקט בשנה שעברה לימדה כי תמיכת הפיס בשיתוף עם מעצבי אופנה ותיקים עשויה להפוך את צעדיהם הראשונים של מעצבי אופנה בישראל לצעדים בטוחים ויציבים ועם זאת יצירתיים ומעוררי השראה ולהשפיע על עולם האופנה בישראל השפעה חיובית ומשמעותית".
סבינה מויאל מוסייב היא אחת מהמעצבים הנבחרים השנה שזכו במענק מפעל הפיס להפקת קולקציית הלבשה חדשה ולליווי מקצועי ועסקי בבניית מותג האופנה שלה. מוסייב, בוגרת ללימודי עיצוב אופנה ב"שנקר" והינה דור שלישי לחייטים אשר היגרו מבאקו, אזרבייג'ן, אזור עם מסורת טקסטיל עשירה שהשפיעה רבות על הגישה העיצובית שלה.
המותג TRES, נוצר על ידי שלוש בוגרות שנקר: נוי גוז, נועה גור ודפנה פילוסוף אשר נמנות בין המעצבים הנבחרים השנה שזכו במענק מפעל הפיס להפקת קולקציית הלבשה חדשה ולליווי מקצועי ועסקי בבניית מותג האופנה שלהן. ב2014 הקימו השלוש את המותג ובימים אלו עובדות על קולקציה לקראת תצוגת ה- Upcoming Designersשתיערך בשבוע האופנה גינדי תל אביב.
בעזרת המענק של מפעל הפיס, ביכולתן לשפר את איכות גימורי הבגדים, להשקיע באיתור בדים איכותיים שקשה למצוא בארץ ולהגדיל את החשיפה לנשים בארץ ובחו"ל, להרחיב את מעגל הלקוחות ולהגדיל את היקף הייצור כדי לשפר את רווחיו.
"HOLYLAND CIVILIANS "- המותג הושק בשבוע האופנה. הקולקציה, מגדירה ערכים וסגנון מתמשך בו מאמינים השניים, הפריטים נחשקים, לבישים וחסרי מאמץ, רלוונטיים ועל זמניים. HOLYLAND חולקת השפעות מקומיות לצד עיצובים מודרניים ועכשוויים, מעבדת מחדש אלמנטים מתרבות השוליים לפריטים אייקוניים שמתאימים לכל תקופה.
טלי קושניר היא אחת מהמעצבים הנבחרים השנה שזכו במענק להפקת קולקציית הלבשה חדשה ולליווי מקצועי ועסקי בבניית מותג האופנה שלה. עד לשנת 2015, טלי שימשה כאסיסטנטית של המעצבת דורין פרנקפורט ובעידודה הקימה את המותג הנושא את שמה. קושניר הינה בעלת ארכיון ביתי של לבוש ואופנה ישראלי ששימש ברבות השנים למחקר, להפקות אופנה וקולנוע.
הקולקציה אותה הציגה בתצוגת ה- Upcoming Designerss נוצרה בהשראת ארכיאולוגיות, מחלוצות התחום: דיים קתלין קיניון ופרופ' דורות'י גארוד ועבודתן החשובה בפלשתינה א'י בתקופת המנדט הבריטי.
בהיעלמות, בהפרעת סדר.